open-index/open-wikipedia-markdown huggingface dataset:
City of Edinburgh

**City of Edinburgh** er en av Skottlands regioner. Den grenser mot West Lothian, Midlothian og East Lothian. Hele regionen har status som by (*[[Bystatus#Engelsktalende land|city]]*) og *lieutenancy area* (stattholderskap), men omfatter også flere byer og landsbyer utenom Skottlands hovedstad Edinburgh.

I sin nåværende form ble byregionen opprettet i 1996 under Loven av lokalt selvstyre av 1994 som erstatning av tidligere opplegg av byen som distriktsråd i regionen Lothian som selv hadde blitt opprettet i 1975. Imidlertid strekker historien om Edinburghs lokale styre seg langt lengre tilbake i tid. Rundt 1130 gjorde kong David I av Skottland Edinburgh til en kongelig burgh med et eget styringsråd (*burgh council*), basert i den kommunale bygningen Old Tolbooth, som ble etablert på 1300-tallet. Tolbooth var også Edinburghs fengsel hvor det i tillegg til fengsling, også ble utført rutinemessig fysisk avstraffelse og tortur.

## Byer og landsbyer
*Balerno
*Dalmeny
*Edinburgh
*Ingliston
*Kirkliston
*Leith
*Portobello
*Ratho
*South Queensferry
*Straiton

## Referanser


## Eksterne lenker
* 
* 
* City of Edinburgh Council
City of Aberdeen

**City of Aberdeen** er en av Skottlands regioner. Med unntak av kystlinjen er den omgitt på alle kanter av Aberdeenshire. Regionen har status som by (*[[Bystatus#Engelsktalende land|city]]*), men inneholder flere byer og landsbyer i tillegg til selve Aberdeen. Folketallet er beregnet til 229 060 innbyggere for 2020.

## Byer og landsbyer

*Aberdeen
*Bridge of Don
*Cove Bay
*Cults
*Dyce
*Peterculter

## Referanser


## Eksterne lenker
*
Lewisham

**Lewisham** er et område i sørlige London. Det har gitt navn til bydelen Lewisham. Det ligger 9,5 km fra Charing Cross. Området er identifisert i London-planen som ett av de 35 betydelige sentrene i Stor-London. Som et betydelig senter hadde Lewisham i henhold til folketellingen i 2011 en befolkning på 95 041 innbyggere. Stedet er et viktig transportknutepunkt. Det ligger ved A20 mot Dover, og ved starten på A21 til Hastings. Lewisham har egen bussterminal, jernbanestasjon og den sørlige endestasjonen på Docklands Light Railway.

## Historie
Det er en tradisjon at landsbyen ble grunnlagt på 500-tallet av en hedning fra Jylland ved navn Leof, som etter å ha brent sitt skip bosatte seg i nærheten av det sted som i dag er sognekirken St Mary's Church (Ladywell) hvor bakken var tørrere. «Leofshema» var en betydningsfull bosetning ved samløpet av elvene Quaggy (fra Farnborough) og Ravensbourne (fra kilden Caesar's Well ved landsbyen Keston) og etter hvert som dreneringsteknikkene ekspanderte landsbyen utover i de våtere områder.

Angående stedsnavnets etymologi har Daniel Lysons (1796) skrevet: «I de aller eldste angelsaksiske nedtegnelsene er dette stedet kalt for Levesham, det vil si huset blant engene; *leswe, læs, læse*, eller *læsew* på saksisk har betydningen en eng, og ham, en bosetning. En latinsk juridisk nedtegnelse datert 1440, omtaler et sted i Kent som *Levesham* som kan referere til Lewisham. Det er nå skrevet, foruten i provinsielle og andre nedtegnelser som også i vanlig bruk, Lewisham.»

På 1400-tallet bygde den daværende sognepresten, Abraham Colfe, to skoler og seks fattighus der. Sentrum lå da lenger sør enn i dag, der Universitetssykehuset i Lewisham nå ligger. Flyttingen nordover kom etter 1849, da jernbanens ankomst gjorde det til et attraktivt sted for pendlere. 

I 1944, under den andre verdenskrig, ble Lewisham bombet og fikk store ødeleggelser. En minneplakett om dette er satt opp ved Lewisham kjøpesenter, som åpnet i 1977. Deler av hovedgaten, High Street, som er spesielt bred og lang for en hovedgate i en Londonbydel, ble i 1994 gjort til gågate. Det avholdes et daglig gatemarked.

Et lokalt landemerke, *Clock Tower*, ble ferdigstilt i 1900 etter at konstruksjonen startet i forbindelse med dronning Victoria av Storbritannias diamantjubileum i 1897.

Den nye politistasjonen, som åpnet i 2004 for å erstatte stasjonen i Ladywell, regnes som en av Europas største. 

## Referanser


## Eksterne lenker

* Lewisham Local History Society
*The Battle of Lewisham
Lewisham (distrikt)

**Lewisham** er en bydel i det sørøstlige London. Den ble opprettet i 1965 da de tidligere bydelene Lewisham og Deptford ble slått sammen.

Bydelen har en egen, direkte valgt borgermester, men er som del av Stor-London også underlagt borgermesteren i London.

## Steder i Lewisham
* Bell Green
* Bellingham
* Blackheath
* Brockley
* Catford
* Deptford
* Downham
* Forest Hill
* Grove Park
* Hither Green
* Honor Oak
* Honor Oak Park
* Ladywell
* Lee
* Lewisham
* Lower Sydenham
* New Cross
* New Cross Gate
* St. Johns
* Southend
* Sydenham
* Upper Sydenham

## Eksterne lenker
* 
* Lewisham Borough Council
NBC

**National Broadcasting Company** (**NBC**) er et amerikansk fjernsynsnettverk. Som selskap ble NBC grunnlagt i 1926 av RCA og Westinghouse Electric Corporation, da først som en aktør innen radio. De ble kjøpt opp av GE i 1986. og i 2004 ble NBC slått sammen med Vivendi Universals medieavdeling, og dermed oppstod mediekonglomeratet NBC Universal; et av verdens største medieforetak. NBC er en av de fire store TV-nettverkene i USA. De andre tre er CBS, ABC og Fox.

## NBC-nettverket
NBC produserer underholdnings- og nyhetsprogrammer for et nettverk bestående av over 200 tv-stasjoner i USA. I likhet med konkurrerende tv-nettverk (som CBS, ABC og FOX) finnes det ingen riksdekkende NBC tv-kanal; alle programmene sendes ut til nettverket av tv-stasjoner (forutsatt at disse godkjenner innholdet), som i de fleste tilfeller eies av lokale eller regionale medieforetak. NBC eier selv kun 14 av de tilknyttede tv-stasjonene, deriblant flaggskipet WNBC, som er den lokale NBC-stasjonen for New York City.

Nyhetsdivisjonen NBC News produserer også radiobulletiner for Westwood One; et av USAs største radionettverk. I tillegg bidrar nyhetsdivisjonen til kabel-tv-kanalen MSNBC, som er et samarbeid mellom NBC og Microsoft.

## Programsendinger
NBC opererer med 87 timers normal sendetid pr. uke. 22 av disse er i "beste sendetid": kl. 20-23 (på øst- og vestkysten), kl. 19-22 (sentral tidssone, tidssone *Mountain* og i Alaska), og kl. 18-19 på Hawaii mandag til lørdag, og kl. 19-23 på søndager. Utenom kveldstid sender nettverket ut programmer mellom kl 7 og 11 på hverdager i form av morgenprogrammet ''Today'', som også har en to-timer lang sending på lørdager, og en times sending på søndager. Andre sendinger er *Days of Our Lives*, *NBC Nightly News*, det politiske talk-showet *Meet the Press* på søndag morgen, *Early Today* tidlig på hverdager, samt talk-showene *The Tonight Show with Jay Leno*, *Late Night with Jimmy Fallon*, *Last Call with Carson Daly*, *Saturday Night Live* og *Poker After Dark*. Lørdag ettermiddag sendes også en sammenhengende programserie med animasjonsfilm for barn under navnet *qubo*. NBC-nettverket har også mulighet til å sende ut sportsprogrammer i tidsrommet 12-18 i helgene.

Av kjente programmer som ble sendt av NBC kan nevnes:

**[[The Apprentice]]*
**[[Bonanza]]*
**[[Brooklyn Nine Nine|Brooklyn Nine Nine]]
**Crossing Jordan*
**Fear Factor*
**Frasier*
***
**Jeopardy!*
**Joey*
**Seinfeld*
**Star Trek*
**Venner for livet*
**Will & Grace*
**Heroes*
**Scrubs*
**The Tonight Show*
**Late Night*
**Hannibal

## Referanser


## Eksterne lenker
*
Thurrock

**Thurrock** er en enhetlig myndighet i England. Den ligger ved Themsen, øst for London. Området grenser mot Stor-London, Essex og Kent.

Thurrock var et distrikt i Essex inntil 1. april 1998, da det ble en enhetlig myndighet. I seremonielle sammenhenger tilhører området fortsatt Essex. Distriktet dekker et areal på 375,37 km² og hadde 127&nbsp;114 innbyggere i 2011.

Store deler av befolkningen er lokalisert langs elvebredden, som er 29 km lang innenfor Thurrock. Det ligger også flere større industriområder der, som inkluderer to store oljeraffinerier og forskjellige produksjonsbedrifter. Lakeside Shopping Centre er, med sine over 300 butikker, et av de største kjøpesentrene i Europa.

Omkring halvparten av arealet er definert som grønt belte, det vil si natur hvor det er begrensninger blant annet på nybygging. Det er allikevel fortsatt muligheter for utvidelser av industriområdene, og området regnes for å ha stort utviklingspotensiale.

Nærheten til London og gode kommunikasjonsmuligheter styrker Thurrocks vekstmuligheter. Motorveien M25, ringveien rundt London, går like ved, jernbanen har direkte linje til det sentrale London og London City Airport har mye forretningstrafikk. Det er også en ferge over Themsen mellom Tilbury og Gravesend. 

## Byer og landsbyer
*Aveley
*Bulphan
*Chadwell St Mary
*Chafford Hundred
*Corringham
*Fobbing
*Grays
*Horndon-on-the-Hill
*Purfleet
*South Ockendon
*Stanford-le-Hope
*Tilbury
*West Thurrock

Det er også flere landsbyer i Thurrock.

## Referanser


## Eksterne lenker
*
Sumatera Selatan

**Sumatera Selatan** eller **Sør-Sumatra** er en av provinsene i Indonesia. Den ligger på øya Sumatra, og grenser til provinsene Lampung i sør, Bengkulu i vest og Jambi i nord. Rett utenfor kysten ligger øyene Bangka og Belitung, som ble utskilt fra Sumatera Selatan i 2000 og nå er en egen provins ved navn Bangka-Belitung.

Befolkningen ble i 2005 beregnet til 7 360 000.

Provinshovedstad for Sumatera Selatan er Palembang, med 1 241 000 innbyggere.

Andre større byer er:

* Lubuk Linggau – 148 300 innbyggere
* Baturaja – 134 800 innb.
* Prabumulih – 103 500 innb.
* Pagar Alam – 70 400 innb.
* Lahat - 65 900 innb.
* Tanjung Agung - 53 000 innb.

## Referanser


## Eksterne lenker
*
Dartford (distrikt)

**Dartford** er et administrativt distrikt i Kent, England. Det er en del av Londons pendlerbelte. Administrasjonssenteret er byen Dartford, som har navn etter elven Darent. Mot nord grenser distriktet mot Themsen, og ellers grenser det mot Bexley i Stor-London, Sevenoaks og Gravesham.

I distriktet ligger to veitunneler under Themsen, Dartfordtunnelene. Det ble åpnet i 1963 og 1980. Det finnes også en bro over elven, *Queen Elizabeth II bridge*, som åpnet i 1991 og utgjør en del av ringveien M25.

Distriktet ble opprettet 1. april 1974 da Dartford by ble slått sammen med Swanscombe og deler av Dartford landdistrikt. Det rommer flere landsbyer, som har status som verdslige sogn. Distriktet har et areal på 72,77 km² og hadde 97&nbsp;365 innbyggere i 2011.

Det ligger et stort heiområde vest for Dartford by, Dartford Heath. Det er det første stedet man fant fuglearten *Dartford Warbler* (*Sylvia undata*). 

I august 1909 begynte flyprodusenten Vickers Company å anlegge en flytripe ved Joyce Green. Den ble brukt i forbindelse med selskapets fabrikker med Bexleyheath, Crayford og Erith. 

Ved Ebbsfleet er det bygget en moderne stasjon for høyhastighetstog som brukes av pendlere mellom St. Pancras i London, Brussel og Paris fra 2007. Man regner da med at Eurostars rute fra Waterloo jernbanestasjon vil legges ned, da den ikke er kostnadseffektiv nok.

## Verdslige sogn
*Bean
*Stone
*Darenth
*Sutton-at-Hone and Hawley
*Longfield and New Barn
*Swanscombe and Greenhithe
*Southfleet
*Wilmington

## Referanser


## Eksterne lenker
*
City of Glasgow

**City of Glasgow**, egentlig **Glasgow City**, er en av Skottlands regioner, som også har status som by (*[[Bystatus#Engelsktalende land|city]]*) og stattholderskap (*lieutenancy area*). Regionen ble opprettet i 1996, og grenser mot Renfrewshire, West Dunbartonshire, East Dunbartonshire, North Lanarkshire, South Lanarkshire og East Renfrewshire. I tillegg til selve byen Glasgow omfatter regionen flere mindre landsbyer. Regionen ble opprinnelig kalt City of Glasgow, men skiftet offisielt navn til Glasgow City 4. april 1996, bare tre dager etter den omfattende kommunalreformen som ble gjennomført i Skottland det året.

Glasgow City har ansvar for mange områder, blant annet parker, renovation, skoler, museer og biblioteker. Regionen ledes av en borgmester, på engelsk *Lord Provost* (skotsk-gælisk: *Àrd-Phrobhaist*).

## Referanser


## Eksterne lenker
*
Liljekonvall

**Liljekonvall** (*Convallaria majalis*) er en plante i konvallfamilien.

Liljekonvall vokser i skog og hager. Den får hvite blomster i ensidige klaser i mai (juni), og får etter blomstring røde bær.

Bladene og blomstene, og etterhvert også bærene, inneholder stoffer som har vært brukt som medisin i århundrer, men som kan være dødelige, også i mindre doser for barn og dyr.

Det er tradisjon at liljekonvall selges på gatene i Frankrike 1. mai hvert år. Siden 1982 har liljekonvallen vært Finlands nasjonalblomst, og den er Østfolds fylkesblomst.

Navnet "liljekonvall" kommer fra det gamle latinske navnet på planten, "Lilium convallium". Litt fritt oversatt betyr det dalenes lilje – som vi igjen finner i det engelske navnet på blomsten, "lily of the valley".

Liljekonvall finnes oftest på bakken i lune skogholt, men er også observert helt opp i 1&nbsp;200 moh, og så langt nord i landet som Rana.

## Eksterne lenker
* 
*
Extended play

**Extended play**, **EP** eller **EP-plate** er musikalske plateutgivelser som er for korte til å kvalifisere som musikkalbum, og for lange til å kvalifisere som en single (SP). Normalt har et album åtte til tolv spor eller er på rundt førti minutter spilletid, mens en EP typisk har fire til seks spor.

Begrepet (og utgivelsesformen) var mye brukt i 1950- og 1960-årene, og er også mye brukt i dag, spesielt på vinylmarkedet. Det amerikanske markedet for EP-er falt sammen i 1960-årene (hvilket er grunnen til at The Beatles' Magical Mystery Tour fra 1967 kom som EP i Storbritannia, men utvidet til LP i USA). 

Begrepene *single*, *EP* og *LP* på vinylformatet var lette å skille fra hverandre inntil maxisingelen ble oppfunnet; en maxisingel spilles normalt på 45 rpm (som en singel eller EP), men er i 12"-format (som en LP).

## Referanser
FN-sekretariatet

**FN-sekretariatet** er et av hovedorganene i De forente nasjoner (FN) og ledes av generalsekretæren, støttet av en stab på rundt 8&nbsp;900 internasjonale embedsmenn over hele verden. Sekretariatet betjener de andre hovedorganene i FN og forvalter deres programmer og retningslinjer.

## Eksterne lenker
*
FNs generalforsamling

**FNs generalforsamling**, eller **FNs hovedforsamling**, er et av hovedorganene i De forente nasjoner (FN). Forsamlingen består av alle FNs medlemsland og møtes i ordinære årlige sesjoner ledet av en president valgt av forsamlingen. 

Den første sesjonen fant sted 10. januar 1946 i London og talte 51 representanter. I dag møter forsamlingen i ordinære sesjoner i FN-bygningen i New York. 

Regulære årlige sesjoner holdes normalt fra september til desember. I tillegg kan forsamlingen innkalles til ekstraordinære sesjoner. Forsamlingens sammensetning, funksjon, myndighet og prosedyrer er nedfelt i FN-charterets kapittel IV.

Vedtak i viktige saker &ndash; som freds- og sikkerhetsspørsmål, valg av medlemmer til Sikkerhetsrådet og andre organer, samt budsjettsaker &ndash; krever to tredels flertall. Andre saker blir avgjort ved simpelt flertall. Hvert land har én stemme. Prinsippet med at små og store land har lik stemmevekt betyr at en teoretisk koalisjon som til sammen utgjør 8 % av verdens befolkning kan utgjøre et to tredels flertall.

Generalforsamlingen velger etter forslag fra Sikkerhetsrådet, FNs generalsekretær.

## Se også
* Presidenter for FNs generalforsamling

## Referanser


## Eksterne lenker
* 
* Om FNs generalforsamling på FN-sambandets nettsider
FNs økonomiske og sosiale råd

**FNs økonomiske og sosiale råd** (engelsk: *United Nations Economic and Social Council*, forkortet **ECOSOC**) er et av hovedorganene i De forente nasjoner (FN) og støtter FNs generalforsamling med å fremme internasjonalt økonomisk og sosialt samarbeid og utvikling.

ECOSOC holder som regel tre møter i året, hvorav to er organisatoriske og ett er hovedmøte der medlemmene er representert ved ministre og toppembetsmenn.

Det er 54 medlemmer i ECOSOC. Disse velges for perioder på tre år. Medlemslandene velges etter en fordelingsnøkkel. Landene i Afrika har 14 medlemmer, Asia har 11, Latin-Amerika og Karibia har 10, Øst-Europa 6 og Vest-Europa og andre land har 13. De faste medlemmene av FNs sikkerhetsråd med unntak av Kina velges som regel til ECOSOC. Det gjelder også andre større industriland. I tillegg til medlemsstatene deltar over 1&nbsp;600 organisasjoner fra sivilsamfunnet med konsultativ status i rådets arbeid.

## Referanser


## Eksterne lenker

* FN-sambandets side om ECOSOC
FNs tilsynsråd

**FNs tilsynsråd** er et av hovedorganene i De forente nasjoner (FN), opprettet for å sørge for at tilsynsområder blir forvaltet med beste hensyn til innbyggerne og internasjonal fred og sikkerhet. Kapittel XIII i De forente nasjoners pakt omhandler rådets sammensetning og oppgaver. 

Alle tilsynsområdene &ndash; de fleste tidligere mandatområder under Folkeforbundet &ndash; har oppnådd selvstyre eller uavhengighet, enten som selvstendige stater eller ved sammenslutning med uavhengige stater. Det siste var Palau, som ble medlem av FN i 1994. Som følge av at oppdraget er fullført, ble tilsynsrådets arbeid suspendert 1. november 1994. Etter dette møtes rådet ikke lenger årlig, men kan sammenkalles ved behov.

## Referanser
Samfundspartiet

:*Denne artikkelen befatter seg med *'Samfundspartiet** fra mellomkrigsåra. For Samfunnspartiet grunnlagt i 1985, se [[Samfunnspartiet]].''

**Samfundspartiet''' var et kristen-korporativistisk, holistisk politisk parti først og fremst organisert rundt forfatteren Bertram D. Brochmann. Partiet ble stiftet den 14. januar 1933 og hadde aldri noen formell struktur, hvilket ga Brochmann stort spillerom. Brochmann ble innvalgt på Stortinget fra Bergen i 1933 og gjorde seg blant annet bemerket ved å nekte å ta imot godtgjørelse for sitt verv på Stortinget. Samfundspartiet, ved Brochmanns vararepresentant Gjert E. Bonde, var også det eneste partiet som stemte mot tvangssterilisering av medlemmer av romanifolket i 1934. Partiet ønsket en gjennomgripende revisjon av den rådende økonomiske teorien, og oppslutningen kan blant annet forklares med alminnelig tvil og usikkerhet under den økonomiske krisen i 30-åra.

Ved valget i 1936 mistet Brochmann stortingsplassen, men partiet ble fortsatt representert gjennom Sigurd H. Jacobsen, innvalgt fra Nordland. Da okkupasjonen kom i 1940 valgte partiet å oppløse seg selv. Selv om Brochmann tok avstand fra Vidkun Quisling, ble både han og flere av hans tilhengere seinere dømt i landssvikoppgjøret. Samfundspartiet ble ikke representert på Stortinget etter krigen, men fikk representanter i Bergen bystyre ved valgene i 1945 og 1947 og stilte til Stortinget for siste gang i 1949.

## Litteratur
* 
* 
* 
* 
* 

## Referanser


## Eksterne lenker
* Henimot nullpris! Foredrag om Samfundspartiets økonomiske politikk
* Om Bertram D. Brochmann i Norsk biografisk leksikon
* Nettstedet til avisa Samfunnsliv, grunnlagt av Brochmann
* Norsk Krigsleksikon om Brochmann
Lampung

**Lampung** er en av Indonesias provinser. Den ligger helt sør på øya Sumatra, og grenser til provinsene  Bengkulu og Sør-Sumatra.

Befolkningen ble i 2005 beregnet til 7 160 000.

Provinshovedstad for Lampung er Bandar Lampung, med 800 400 innbyggere.

Andre større byer er:

* Metro	149 600 innbyggere
* Pringsewu – 124 800 innb.
* Gadingrejo – 65 300 innb.
* Terbanggi Besar – 52 600 innb.
* Kota Bumi – 42 400 innb.

## Referanser


## Eksterne lenker
*
National Rifle Association of America

**National Rifle Association of America** (**NRA**) er en amerikansk organisasjon for våpeneieres rettigheter. NRA ble opprettet i New York i 1871 og blir regnet som en av de mektigste lobbyist-organisasjonene i USA. NRAs primæroppgave er å forsvare den grunnlovsgitte retten til å bære og eie våpen, men man arrangerer i betydelig grad også aktiviteter som sikkerhetskurs og sportsskyting.

Oliver North var organisasjonens president fra mai 2018 til 29. april 2019, da han ble erstattet av  på grunn av en langvarig lederstrid. Wayne LaPierre har vært administrerende direktør og visepresident siden 1991.

## Se også
* Gun Owners of America (GOA)
*Gun Owners Foundation (GOF)

## Referanser


## Eksterne lenker
* 
*
Joseph Licklider

**Joseph Carl Robnett Licklider** (født 11. mars 1915, død 26. juni 1990), kjent som bare **J.C.R.** eller **Lick**, var en av de viktigste personlighetene innen datavitenskapen og datahistorien generelt. Han er trolig best kjent som opphavsmannen til kunstig intelligens, men var også en viktig brikke i utviklingen av moderne databehandling, tidsdeling og Internett. Licklider var utdannet sivilingeniør og psykolog, noe som var en uvanlig kombinasjon før i tiden.

I 1950 gikk Licklider fra Harvard University til Massachusetts Institute of Technology (MIT), hvor han fikk skikkelig kjennskap til datamaskiner for første gang. Han begynte å arbeide på SAGE-prosjektet, som hadde som mål å lage et datastyrt luftforsvarssystem. I 1960 skrev Licklider sin berømte artikkel som tok for seg behovet for en enklere kommunikasjon mellom datamaskinene og brukerne. Selv om Licklider blir kreditert som opphavsmannen til kunstig intelligens og kybernetikk, trodde han aldri selv at mennesket noen gang kunne bli erstattet av datamaskiner eller roboter.

De første idéene om et globalt datanettverk ble formulert av Licklider ved MIT i august 1962 i en serie med artikler som tok for seg konseptet om et «galaktisk nettverk». Disse artiklene tok for seg nesten alt som Internett er i dag. I oktober samme år ble Licklider utnevnt som sjef for avdelingen som håndterte informasjon i DARPA-prosjektet, et prosjekt underlagt det amerikanske forsvarsdepartementet. Kort tid etter hadde han overbevist Ivan Sutherland, Bob Taylor og Lawrence G. Roberts om hvor viktige konseptene han hadde beskrevet var.

I 1968 ble Licklider direktør for Project MAC-prosjektet ved MIT, som han hadde sørget for bevilgninger til mens han jobbet for DARPA-prosjektet. Project MAC produserte både det første tidsdelte datasystemet, CTSS, og en av de første oppkoblede installasjonene med utviklingen av Multics i 1965, som var en forløper til det Unix-baserte operativsystemet som ble utviklet ved Bell Labs av Ken Thompson og Dennis Ritchie i 1970. Mange av Lickliders visjoner er altså fremdeles med oss i dag, spesielt med tanke på utviklingen av World Wide Web og Internett generelt.

## Se også
* ARPANET

## Referanser
Tidsdeling

Innen informasjonsteknologi betegner **tidsdeling** konseptet om at én enkelt datamaskin tilsynelatende utfører flere ting samtidig. Det gjøres ved å dele prosessortid mellom de ulike brukerne og/eller prosessene.

Fordi de tidligste datamaskinene var svært dyre i drift, var det ikke mulig å tillate at én bruker brukte én datamaskin hele tiden. Man fant ut at «dødtiden» datamaskinen hadde ved å vente på informasjon fra brukeren kunne brukes til noe fornuftig, som f.eks. å la andre brukere utnytte denne «dødtiden».
NAFTA

:*[[Nafta]] er også et mellomprodukt i oljeindustrien.*

**North American Free Trade Agreement**, **NAFTA** (, *ALÉNA*; spansk: **, *TLCAN*) var en påstått frihandelsavtale mellom USA, Canada og Mexico. Avtalen ble iverksatt 1. januar 1994, og var en forlengelse av den tidligere  mellom USA og Canada fra 1989.

President Donald Trump satte i gang reforhandling av avtalen etter at han kom til makten i 2017, og fra 1. juli 2020 ble avtalen erstattet med United States–Mexico–Canada Agreement.

## Referanser


## Eksterne lenker
*
São Francisco (elv)

**São Francisco** er en 2 914 km lang elv i Brasil som har sitt utspring i fjellkjeden Serra da Canastra i delstaten Minas Gerais. Elva er den fjerde lengste i Sør-Amerika. Den renner nordover gjennom delstatene Minas Gerais og Bahia, følger grensen til Pernambuco før den vender østover og renner ut i Atlanterhavet på grensen mellom delstatene Sergipe og Alagoas nordøst i Brasil. Elva er farbar for mindre skip opp til demningen Paulo Afonso som ligger på grensen mellom Alagoas og Pernambuco.
Massachusetts Institute of Technology

**Massachusetts Institute of Technology** (**MIT**) er et kombinert forskningsinstitutt og universitet i Cambridge i Massachusetts i USA, grunnlagt av William Barton Rogers i 1862. 

MIT er regnet blant de verdensledende, akademiske institusjonene innen teknologi og vitenskap, i tillegg til mange andre felt, blant annet ledelse, økonomi, lingvistikk, statsvitenskap og filosofi. Det inntok i 2008 niendeplass globalt på *Times*’ liste over verdens beste universiteter. En liste utarbeidet av *[[Teknisk Ukeblad]]* utarbeidet året før, i 2007, plasserte MIT på annenplass globalt, der det er tatt hensyn til de tre mest kjente internasjonale universitetsrankingene (ARWU – Shanghai Jiao Tong University, The Times Higher QS World University Rankings og Webometrics).

Betydningsfulle bidrag i utviklingen av datamaskiner, Internett og annen avansert teknologi kommer fra MIT. Lærestedet er blant annet et senter for utviklingen av fri programvare-bevegelsen. Også FN-fenomenet *100 dollar laptop* har sitt utspring her.

I 2006 var det 10&nbsp;253 studenter ved MIT, og skolepengene var samme år på 33&nbsp;600 dollar. Det gis eksamener opp til doktorgradsnivå (ph.d.).

## Referanser


## Eksterne lenker
*
Ivan Sutherland

**Ivan Edward Sutherland** (født 16. mai 1938 i Hastings, Nebraska, USA) er yngre bror til Bert Sutherland og oppfinneren av Sketchpad, et innovativt program som påvirket hvordan man kunne kommunisere med en datamaskin på. Sketchpad åpnet for interaktiv kommunisering med datamaskinen ved hjelp av et grafisk brukergrensesnitt.

Cohen–Sutherlands algoritme for linjeklipping ble utviklet i 1967 av Danny Cohen og Sutherland.

Sutherland var professor ved Harvard University fra 1966 til 1967, og deretter professor ved University of Utah fra 1968 til 1976. Han jobber i dag for Sun Microsystems.

## Se også
* ARPANET, forgjengeren til Internett

## Referanser


## Eksterne lenker
* 
* 
*  Biografi
AUSFTA

**AUSFTA** (**Australia–United States Free Trade Agreement**) er en frihandelsavtale mellom USA og Australia som ble modellert etter The North American Free Trade Agreement (NAFTA). Avtalen trådte i kraft den 1. januar 2005. Avtalen ble signert 18. mai 2004 i Washington D.C.

## Eksterne lenker
* Informasjonsside fra det australske utenriks- og handelsdepartementet
CEFTA

**CEFTA** (*Central European Free Trade Agreement*) er en økonomisk samarbeidsavtale og frihandelsavtale mellom Albania, Bosnia-Hercegovina, Kosovo, Makedonia, Moldova, Montenegro og Serbia. Avtalen ble signert 21. desember 1992 og trådte i kraft 1. januar 1993.  

Da EU er et fellesmarked er CEFTA- og EU-medlemskap gjensidig utelukkende, derfor har en rekke land forlatt avtalen fordi de ble EU-medlemmer. Dette gjaldt Polen, Ungarn, Tsjekkia, Slovakia og Slovenia i 2004, Romania og Bulgaria i 2007, samt Kroatia i 2013. 

## Se også
* EFTA

## Eksterne lenker
*
Femunden

**Femunden** (*Fe-* beslektet med engelsk *foam* = «skum») er den tredje største innsjøen i Norge og den største som ikke er regulert. Den er også den største av innsjøene som ligger over 600 moh i Skandinavia. Den var landets nest største frem til 1957 da Røssvatnet ble regulert og derved større enn Femunden. Innsjøen ligger i all hovedsak i Engerdal kommune i Innlandet fylke, mens en liten del av den vestre bredden ligger i Os, og den nordre enden i Røros kommune i Trøndelag fylke. Femunden har et areal på 203,4&nbsp;km², ligger 664&nbsp;moh, og har største dybde på 150&nbsp;meter. Innenfor Sollerøya er det dybder på rundt 10 meter, mens det utenfor Grasnesbukta er dyp på 130 meter eller mer, og ved Røvola er det 90 meter eller dypere. Innsjøen er nær 60&nbsp;km lang og 9&nbsp;km bred på det meste.

Innsjøen er spesiell ved at den har utløp i begge ender. I syd til Gløta og Femundselva som lengre ned i vassdraget blir til Trysilelva når den kommer inn i Trysil kommune, og deretter til Klarälven når den renner inn i Sverige. I nord er det forbindelse til Glommavassdraget, gjennom restaurerte tømmerrenner fra 1700-tallet er det utløp mot Feragen og Håelva som igjen ender i Glåma ved Røros.

Innsjøen trafikkeres i turistsesongen av rutebåten MS «Fæmund II» med anløp i Femundsenden (sør), Buvika, Elgå, Revlingen, Jonasvollen, Haugen, Femundshytta, Røa og Synnervika (nord). Det er bussforbindelse mellom Synnervika og Røros. Det er også bussforbindelse mellom Femundsenden og Trysil.

Av viktige fiskeslag i innsjøen kan nevnes ørret, gjedde og sik. Rekorden på stang innehas av Tom Erik Grønkilen, en storørret på 8,840&nbsp;kg tatt 4. juli 2010.

Trysilvassdraget inkludert Femunden ble vernet mot vannkraftutbygging i Verneplan I for vassdrag i 1973.

## Historie

Fra gammelt av lå Femunden godt innenfor det norske riket, men som følge av 1600-tallets nordiske kriger ble flere østlige riksdeler, blant andre bygdene Idre og Særna, avstått til Sverige. Derved ble innsjøen fra svensk side betraktet som en del av riksgrensen, og det var ikke før grensetraktaten av 1751 at Femunden igjen formelt ble norsk innlandssjø.

Ved grenseforhandlingene var det svenske synspunktet at riksgrensen skulle gå midt i Femunden i nord-syd-retning, slik at hele østre bredd ble beliggende i Sverige, og Sollerøya midt i innsjøen delt mellom de to landene. Fra norsk side ble det blant annet argumentert for at Røros Kobberverk behøvde store områder for hogst av trevirke, og at grensen måtte trekkes lenger øst. Så ble det slik at Femundsmarka og de vestre delene av Sylane tilfalt Norge, et areal på ca .

Fløtningskanal ble bygd fra Femunden til Feragen. Dermed ble Femunden oppdemmet en meter. Det kom sterke protester fra Sverige som fryktet at Klaras kilder ville renne ut i Glåma. Denne fløtningskanalen er årsak til at abbor, sik og gjedde fant veien til Rørosvidda og Østerdalen, der det tidligere bare fantes ørret og røye.

## Referanser




## Se også
*Liste over innsjøer i Skandinavia

## Eksterne lenker
* 
* Turforslag til Femundsmarka på DNT og NRKs nettsted ut.no  
* Dybdekart NVE
Belitung

**Belitung**, tidligere også kjent som **Billiton**, er en øy der Javahavet og Sør-Kina-havet møtes, nær østkysten av øya Sumatra i Indonesia. Øya er del av provinsen Bangka-Belitung som ble opprettet ved utskillelse fra Sør-Sumatra i 2000. Øya er på ca. 4&nbsp;800 km².

Sundet mellom Belitung og Bangka heter Gasparstredet.

Hovednæringsveier er pepper- og tinn-produksjon. 

Viktigste by er Tanjung Pandan med 62&nbsp;400 innbyggere (beregning, 2005). Hele øya har om lag 200&nbsp;000 innbyggere.

## Eksterne lenker
*
Ulf Syversen

**Ulf Åge Syversen** (født 26. august 1947 i Oslo) er en norsk politiker (Ap).

Han er utdannet fra Befalsskolen for Hærens sanitet, Krigsskolen og den svenske Militärhögskolan. Han avsluttet sin militære karrière i 1988 som oberstløytnant og avdelingssjef ved Forsvarskommando Nord-Norge. Syversen har vært rådmann i Lebesby og Nordkapp kommuner i Finnmark og regiondirektør for Kystverket i Troms og Finnmark.

Syversen var ordfører i Nordkapp kommune 2003–2007 og medlem av Finnmark fylkesting 2003–2011. Han har også vært medlem av distriktsprogramrådet i NRK Troms og Finnmark. Fra september 2011 er han styreleder i Finnmarkssykehuset HF, hvor han har vært styremedlem siden 2006.
Moralsk panikk

**Moralsk panikk** er en overreaksjon på avvikende atferd som oppfattes som trussel mot den moralske orden. Moralsk panikk tilskyndes vanligvis av media og toneangivende personer i lokalsamfunnet eller grupper av aktivister med mål om å endre lover eller forhold i samfunnet. Begrepet føres vanligvis tilbake til sosiologen Stanley Cohens bok *Folk Devils and Moral Panics* fra 1972. Cohen brukte begrepet om den effekt som skapes ved at media dekker et fenomen på en slik måte at fenomenet blir et symbol på et brudd med etablerte normer, og bruddet blir et uttrykk for en kamp mellom «dem» og «oss». Moralsk panikk kan også ses som et biprodukt av kontroverser innen en gruppe som forårsaker meningsforskjeller og sosial spenning, eller som ikke diskuteres åpent fordi konflikten berører tabu-områder.

Begrepet er senere tatt opp i vanlig språkbruk som en mer allmenn betegnelse på en panikkartet reaksjon i offentligheten når en gruppe eller et fenomen fokuseres som trussel mot den alminnelige moral. For at en slik gruppereaksjon skal kunne karakteriseres som moralsk panikk, forutsettes det at den er ugrunnet eller overdrevet.

## Eksempler på moralsk panikk
Eksempler på alvorlige hendelser som i ettertiden forsøkvis er blitt forklart som resultater av moralsk panikk er hekseprosessene, kommunistjakten i 1950-årenes USA, satanist-frykten i USA i 1980- og 1990-årene. og Bjugn-saken i Norge. Eksempler på fenomener som har ført til mer uskyldige og kortvarige utbrudd av moralsk panikk i Norge kan være tegneserier og rock 'n' roll i 1950-årene,  videovold i 1980-årene eller satanisme i 1990-årene.

## Referanser


## Eksterne lenker
* Moral Panics, Mediaknowall.com
* «Society's moral panic attacks - all grist for the media mill» ved Russ Grayson, *On Line Opinion*, 16. august 2004.
* «Moral panics, old and new». Artikkel av Gilbert Herdt, *American Sexuality*
* «Moral Panics Over Youth Culture and Video Games» ved Kenneth A. Gagne, bachelor's thesis, Worcester Polytechnic Institute, 27. april 2001
* «Who's afraid of sexual minorities? Homosexuals, moral panic, and the exercise of social control» Artikkel av Iwona Zielinska, Graduate School of Social Research Polish Academy of Sciences/Centre for Criminological Research, Occasional Paper 1, 2005
* «Abortion as Moral Panic: How reproductive rights became a divisive political issue» Artikkel av Carole Joffe, *American Sexuality*
Psykolog

**Psykolog** er en som har utdanning i psykologi som omhandler undersøkelse av kognitive, emosjonelle og sosiale forhold samt atferd blant annet med sikte på behandling eller annen hjelp til mennesker. Det varierer mellom land om dette er en beskyttet tittel og hva som kreves for at man kan arbeide som helsepersonell. I Norge er dette en lovbeskyttet tittel som kun kan benyttes av personer som har fått innvilget autorisasjon fra Helsedirektoratet, i hovedsak etter fullført profesjonsstudie i psykologi. Enkelte utenlandske masterutdanninger i psykologi kan også lede til autorisasjon i Norge, gitt at man fullfører et ekstra år med godkjent klinisk praksis.

Pyskologer arbeider blant annet innenfor skole, arbeidsliv, forsvar, forskning, helsevesen, reklame og kriminalomsorg. Betegnelsen psykolog brukes også om personer som er utdannet for eksempel i pedagogisk psykologi eller arbeidspsykologi. Uformelt brukes betegnelsen om pesoner som har særlig innsikt i og forståelse for andre mennesker. En psykiater er en lege (medisiner) med spesialisering i psykiske lidelser og kan skrive ut legemidler.

## Norge

Psykologisk institutt ved Universitetet i Oslo ble opprettet i 1909 og de første kandidater med magistergrad ble uteksaminert i 1928. Utdanningen var rent vitenskapelig og innrettet mot klinisk arbeid. I 1948 kom en midlertidig universitetseksamen som i 1959 ble erstattet av embetseksamen i psykologi. Universitetet i Bergen opprettet tilsvarende studium i 1969. Tidligere var normert studietid 6,5 år. Kravet i Norge er graden cand.psychol. eller tilsvarende utdanning.

I Norge har man mulighet gjennom Norsk Psykologforening til å videreutdanne seg til psykologspesialist. Videreutdanningen er normert til fem år og består av praksis, kurs og veiledning, samt et skriftlig vitenskapelig arbeid. Psykologer som går videre med forskning kan avlegge ph.d. eller dr.philos. i psykologi (tidligere dr. psychol. eller dr. philos.). Flere steder i Norge samarbeider universiteter og helseforetak om såkalte dobbelkompetanseprosjekter for å øke både den kliniske og vitenskapelige kompetansen blant norske psykologer. Her får psykologer anledning til å gjennomføre både spesialistutdanning og doktorgrad i et spesialisert videreutdanningsløp.

## Se også
* Psykoterapi
* Psykose
* ICD
* Liste ICD-10 koder
* DSM-IV
* Hjernen
* Sentralnervesystemet
* Psykisk lidelse

## Referanser

*

## Eksterne lenker
* Norsk Psykologforening
* Studiebeskrivelse på ung.no
* Yrkesbeskrivelse på utdanning.no
Jo Lunder

**Jo Olav Lunder** (født 1961) er en norsk forretningsmann og tidligere fotballspiller. Fra 2007 til 2011 var Lunder leder i Ferd Industrial Holdings. Den 1. juli 2011 overtok han som administrerende direktør i  VimpelCom  Ltd. med hovedkvarter i Amsterdam.

## Karriere
Lunder var i perioden 22. desember 2004 til 1. september 2007 konsernsjef i IT-firmaet Ementor ASA. Før dette var han arbeidende styreformann i det russiske teleselskapet VimpelCom, som er deleid av Telenor. I Lunders sjefstid gikk VimpelCom fra noen hundre tusen abonnenter til 22 millioner kunder, og Lunder ble kåret til beste telekomleder i Russland av Magazine Company.

### Som fotballspiller og -trener
Som fotballspiller spilte Lunder på , og var en periode kaptein på laget. Han spilte midtbane og senere midtstopper. Høsten 1989 var også Lunder (sammen med Dag Roar Austmo og Stein Gran) trener i klubben etter at Georg Hammer trakk seg. Lunder ble senere hjelpetrener, men trakk seg i 1992 i forbindelse med Teitur Þórðarsons avgang.

## Referanser


## Eksterne lenker
* 
*  Profil hos Norges Fotballforbund
* «Mannen med Lynkarrieren» i ''Dagens Næringsliv''
* «Gullgutten Lunder ut på ny Ferd» i ''Teknisk Ukeblad''
Enkel horunge

En **enkel horunge** er den typografiske betegnelsen på den første linjen i et avsnitt når denne havner som nederste linje i en spalte eller en side. Betegnelsene **halv horunge** og **fransk horunge** blir også brukt. I norsk typografi er enkle horunger akseptert, men er ikke det i for eksempel tysk typografi. 

Dataprogrammer for tekstbehandling og typografi unngår gjerne termen «horunge» og bruker heller begrepene *løse linjer*, *løsrevne linjer*, *farløse linjer*, *faderløse linjer* eller *foreldreløse linjer*.

## Referanser
City of Dundee

**City of Dundee** er en av Skottlands regioner. Den har status som by (*[[bystatus#byer i engelsktalende land|city]]*), men omfatter også andre bosetninger enn selve Dundee. Den er den minste av regionene, men den fjerde største byen i Skottland.

Politisk er Dundee (skotsk-gælisk:*Mòr-bhaile Dhùn Dèagh*) et såkalt *council area* og omfatter *Dundee City Council* i valgene til dette rådet og til Skottlands parlament på Holyrood i Edinburgh og til Underhuset i det britiske parlamentet i Palace of Westminster.

I Europaparlamentet er byen om dens område innenfor de 32 skotske valgområdene.

## Historie
Distriktet ble opprettet i 1975, under Lven om lokalstyre av 1973, for å inkludere: det tidligere grevskapet i byen Dundee; et Monifieth-område, inkludert burghen Monifieth (men ikke Newtyle og Kettins områder), tidligere innenfor grevskapet Angus; og et Longforgan-område tidligere innenfor grevskapet Perth.

Bygrevskapet ble opprettet i 1894, og byområdet har inkludert burgh av Broughty Ferry siden 1913. Dundee har vært en kongelig burgh siden 1191.

Dundee City ble et enhetlig myndighetsområde i 1996, under Skottlandsloven av 1994, med grenser mot distriktene Tayside-regionen, bortsett fra Monifieth-området og en del av Sidlaw-området, som ble overført fra byen til det nye området Angus. Byen er også administrasjonssted for regionen.

Den nye omforente byen og regionen ble kalt *The City of Dundee* i lovgivningen av 1994, men ble endret til *Dundee City* ved et byvedtak 29. juni 1995, under seksjon 23 av loven om skotsk selvstyre av 1973. med hensyn til utstrekning, er dette det minste av Skottlands regioner.

## Byer og landsbyer
*Broughty Ferry
*Dundee

## Referanser


## Eksterne lenker
*
Værnes

**Værnes** er et sted i Stjørdal kommune i Trøndelag. Værnes ligger like sør for tettstedet Stjørdalshalsen, og Værnes og Sandfærhus er deler av den samme flate landskapet ved Stjørdalselvas utløp i Stjørdalsfjorden. Stjørdalselva skiller dessuten Værnes fra Lånke. Værnes er også inndelt i to grunnkretser, Værnes og Værnesmoen, i Stjørdal kommune, og er en tidligere militær øvelsesplass.

## Historie
Opphavet til navnet er beliggenheten ved den rolige Stjørdalselva, hvor førstestavelsen *var* betyr «rolig», mens *æ*-lyden er påvirket av danske embedsmenn. Navnet Vannes ble derfor brukt så sent som i 1890-årene. Enkelte har derfor argumentert for at tettstedet Stjørdalshalsen heller burde hete Værnes eller Varnes.

Værnes var tidligere det definitive maktsentrum i Stjørdalen og omegn, allerede i førkristen tid før år 1000. Snorre Sturlason skrev at det var høvdingen på Værnes, Torberg, som ledet blotingen i fylket sitt, Stjordølafylke. Værnes mistet mye av sin makt da Harald Hårfagre satte Håkon Ladejarl til å styre over hele Trøndelag, men skatt i form av landskyld (varer) gikk antageligvis fortsatt via Værnes før det gikk til Lade. Værnes kirke er fortsatt hovedkirke i Stjørdal (tidligere Værnes) sogn i Stjørdal prosti i Nidaros bispedømme. Værnes gård ble kjøpt av staten i 1887 og konvertert til en militærforlegning, Værnes garnison.

Den nedre delen av Værnes var til tider det tettest befolkede området i Stjørdal, i all hovedsak bebodd av husmenn og strandsittere. I 1800 var det én selveier på Stjørdalshalsen og Værnes, og i 1865 var det seks. På det meste var det trolig mellom 100 og 150 småbruk på Værnes, og da staten overtok området i 1887 var 47 av dem i hevd.

I 1914 ble den første flyvningen foretatt på Værnes, og i 1919 ble de første flyene permanent stasjonert der. Under okkupasjonen sørget tyskerne for å utbedre flyplassen. Trondheim lufthavn, Værnes har blitt regional flyplass for Trøndelag og landets tredje største. Værnes holdeplass på Nordlandsbanen ble åpnet i 1994.

## Litteratur
* 

## Referanser
Tormod Løkling

**Tormod Løkling** (født 1964) er en norsk tegneserieskaper og tegneserieredaktør. 

Han var på 1980-tallet aktiv sammen med Arild Midthun som tegneserieforfatter, og har vært redaktør for blader som for eksempel *[[Pondus]]*, *[[Tommy & Tigern]]* og *[[Ernie]]*. Han har siden 2004 også skrevet historier for *[[Donald Duck & Co]]*.

Løkling var fra 2000 sjefredaktør i Bladkompaniet – blant annet for *Pondus*. Fra 2004 til 2024 var han redaktør i Egmont Serieforlaget, hvor han jobbet med *Donald Duck* og *Pondus*.  I 2024 sluttet han i Egmont og startet imprintet TNT i Bonnier norsk forlag sammen med Tonje Tornes. 

## Referanser


## Eksterne lenker
*
Kolofon

:*Se også: [[Kolofon forlag]] og [[Kolofon (by)]]*

En **kolofon** er en kort tekst i en avis, et tidsskrift eller en bok som angir detaljopplysninger om produksjon og utgivelse.

Kolofonen kan inneholde opplysninger om tittel, navnet på forfatteren eller den ansvarlige redaktøren, om sponsorer, opphavsrett, utgave, opplag, trykkeri, trykkested, trykkeår, forlag og ISBN. For en bok kan opplysningene også omfatte informasjon som typografi, skriftgrad/kegel, papirets gramvekt og papirtype. 

For tekniske eller vitenskapelige bøker tar man dessuten ofte med hvilken programvare som er brukt til å sette tekst og illustrasjoner. 

I en bok er kolofonen normalt plassert på en egen kolofonside foran eller bakerst i boken, for eksempel bak tittelsiden eller smusstittelsiden. 

På en nettside er kolofonen plassert nederst på siden og inneholder som regel firmanavn, adresse, telefonnummer og e-postadresse til den som har lagt ut informasjonen eller presenterer seg der.

Termen *kolofon* kommer fra gresk *κολοφών* som betyr «pinakkel», «topp» eller «avslutning».
## Referanser


## Eksterne lenker
*
Enke (typografi)

:*Denne artikkelen er om *'enke** i typografisk betydning. For andre betydninger, se [[enke]].''

**Enke''' er den typografiske betegnelsen på den siste linjen i et avsnitt, når denne består av mindre enn seks bokstaver. Enker er uønsket i god typografi. De skal unngås særlig dersom de er et resultat av orddeling og eller om de er kortere enn avsnittsinnrykket. Begrepet enke anbefales idag brukt fremfor det beslektede begrepet horunge.
## Referanser
Enke (andre betydninger)

**Enke** kan sikte til
*enke (person) &ndash; etterlatt etter ektefelles død
*enke (typografi) &ndash; et typografisk fenomen
*J. Olsens Enke &ndash; gartneri anlagt 1833
*Sort enke &ndash; edderkoppdyr av slekten *Latrodectus*
*Gul enke &ndash; norsk navn på champagnen *Veuve Clicquot*
*Den glade enke &ndash; operette av Frantz Lehár
Calang

**Calang** var hovedstad i Aceh Jaya-distriktet i Aceh-provinsen på øya Sumatra i Indonesia, med en befolkning på omkring 12&nbsp;000. Den ble så godt som utslettet, med bare spredte sementblokker tilbake, som følge av den tsunamien som jordskjelvkatastrofen i romjula 2004. Bare omkring 30 prosent av befolkningen overlevde. 

Tsunamibølgen forårsaket store skader så langt som to kilometer inn fra kysten. Hele høydedrag ble vasket bort.
PPM

**PPM** kan referere til
*Parts per million &ndash; måleenhet for konsentrasjon i milliondeler, normalt forkortet *ppm*.
*Portable Pixelmap &ndash; et format for digitale bilder
*Portable People Meter &ndash; et program som rapporterer bruk av medier
Portable People Meter

:*Denne artikkelen er om *'PPM** i betydningen **Portable People Meter**. For andre betydninger, se [[PPM]].''
----

**Portable People Meter** (**PPM''') er en innretning utviklet av Arbitron for å måle hvor mange mennesker som lytter til (eller er utsatt for) radio, TV, osv. og hvilke stasjoner radioene og TV-ene er innstilt på.

PPM-enheten registrerer skjulte tonesignaler i lydstrømmen fra radioen eller TV-en og PPM-en logger hver forekomst av et slikt tonesignal. Den har en lagringskapasitet på mer enn 7 dager, og følsomheten for å plukke opp radio- og tv-lyd er tilnærmet lik den til det menneskelige øret. De skjulte tonesignalene i lydstrømmen er konstruert slik at PPM'en ikke vil plukke opp signalene fra en radio som står på i et rom med mye støy.

PPM tok over som den offisielle målemetoden for radiokanalene NRK P1, NRK P2, NRK P3, P4, Radio Norge (den gang Kanal 24) og Storbyradioen 1. april 2006, og Norge var på det tidspunktet det eneste landet som brukte PPM som nasjonal lyttermåling. Pr. 1. august 2008 har Danmark, Island og USA tatt i bruk PPM som offisiell målemetode for radiolytting.

Den nasjonale radiomålingen i Norge utføres av TNS Gallup på oppdrag fra NRK, P4, SBS og Norsk lokalradio forbund. Pr. 1. august 2008 består det norske PPM-panelet av 600 personer som har installert målesystemet og skal rapportere daglig.

Tidligere måter for å måle radiolytting har basert seg på å ringe opp folk for å spørre de om deres lytting, eller å sende ut en dagbok som respondenter har fylt ut i løpet av en 14 dagers periode for å returnere senere. Noen av fordelene med PPM er at den ikke baserer seg på menneskelig medvirkning i like stor grad. Tallene kan også rapporteres dagen etter, mens man tidligere har måttet nøye seg med ukentlige oppdateringer. PPM måler også ned på enkeltminutter, mens tidligere målinger har blitt rapportert på 15-minutters nivå (såkalt Average Quarter Hour).
Andeler per million

**Andeler per million**, engelsk **parts per million** (**ppm**) er en enhet for angivelse av konsentrasjon. En&nbsp;ppm er lik en enhet per million, altså en milliondel. På norsk brukes enten «ppm» eller «deler per million».

ppm tilsvarer milliliter per kubikkmeter (ml/m³) og er i forbindelse med erosjonsintensitet regnet som ppm = tørrvekt/vekt av prøve. Dette vil si at delene per million er målt i milliondeler som volumenheter.

Til tider forekommer enheten ppb, *parts per billion*, altså milliarddel.

Uttrykt i prosent er 1&nbsp;ppm = 0,0001&nbsp;%.

* 1&nbsp;000 ppm = 1 ‰ = 0,1 %
* 10&nbsp;000 ppm = 1 %

Ppm og ppb er ikke internasjonalt godkjente forkortelser.

## Relaterte begrep
*Fraksjon eller forholdstall (dimensjonsløs)
*Prosent (%)
*Prosentenhet
*Promille (‰)
*Promilleenhet

## Referanser